Անդրադառնալով մարտարվեստին առհասարակ, պետք է ընդգծել. մարտարվեստի դպրոց կամ խմբակ հաճախելիս անհրաժեշտ է, որ մարդը նախ և առաջ գիտակցի, որ գնում է սովորելու կյանքի արվեստ և դաստիարակվելու այն գիտակցությամբ, որ հոգին ու մարմինը պետք է հավասարաչափ կրթել, այլապես կխախտվի ներդաշնակության սկզբունքը, ինչն էլ շատ հաճախ դառնում է ագրեսիայի և անհավասարաչափ զարգացման պատճառ: Գաղտնիք չէ, որ այս իրավիճակում արդեն անխուսափելի են դառնում լարված հարաբերություններն ու կոնֆլիկտները: Խոսքը միայն մարտի մասին չէ, այլև ընդհանրապես հասարակական, նաև միջանձնային հարաբերությունների: Գիտելիքների այս ամբողջական, համապարփակ պաշարը որևէ այլ միջավայրում, ցավոք, հնարավոր չէ ստանալ: